Patrimoniul sub reflectoare Timisoara Spotlight Heritage Timisoara

Expoziția „𝐑𝐞𝐯𝐨𝐥𝐭𝐚 𝐬𝐭𝐮𝐝𝐞𝐧𝐭̦𝐢𝐥𝐨𝐫 𝐝𝐢𝐧 𝐓𝐢𝐦𝐢𝐬̦𝐨𝐚𝐫𝐚: 𝐋𝐮𝐧𝐠𝐮𝐥 𝐝𝐫𝐮𝐦 𝐜𝐚̆𝐭𝐫𝐞 𝐫𝐞𝐯𝐨𝐥𝐮𝐭̦𝐢𝐞”
2024-12-12 08:00 - 2025-01-24 17:00 (Europe/Bucharest) | Timis
Astăzi, 12 decembrie, a avut loc deschiderea oficială a expoziției „𝐑𝐞𝐯𝐨𝐥𝐭𝐚 𝐬𝐭𝐮𝐝𝐞𝐧𝐭̦𝐢𝐥𝐨𝐫 𝐝𝐢𝐧 𝐓𝐢𝐦𝐢𝐬̦𝐨𝐚𝐫𝐚: 𝐋𝐮𝐧𝐠𝐮𝐥 𝐝𝐫𝐮𝐦 𝐜𝐚̆𝐭𝐫𝐞 𝐫𝐞𝐯𝐨𝐥𝐮𝐭̦𝐢𝐞”, organizată și expusă în holul central din Biblioteca Universităţii Politehnica Timişoara (Bulevardul Vasile Pârvan 2, Timișoara).

Proiectul nostru face parte și el din expoziție, prezentând memorii, amintiri și fragmente din istoria timpurie a revoltelor studențești din 1956, unde grupări de studenți s-au adunat în Cantina Politehnicii pentru a-și manifesta dorința de libertate față de opresorii de ocupație sovietică de la momentul respectiv.

Cantina Politehnicii

Această revoltă a culminat în 30 octombrie 1956, când un grup de studenţi ai Institutului Politehnic au prezentat un memoriu cu solicitări adresate autorităţilor comuniste, pornind astfel un drum lung, anevoios, dar cu o destinație clară 33 de ani mai târziu, când tot în Timișoara izbucnește Revoluția din 1989.

Acum, în 2024, marcăm 35 de ani de libertate de la momentele și ororile petrecute în acea lună de decembrie. De aceea, te invităm să descoperi în zilele care urmează expoziția, dar și restul evenimentelor petrecute prin oraș.

Expoziția poate fi vizitată, 𝐠𝐫𝐚𝐭𝐮𝐢𝐭, 𝐩𝐚̂𝐧𝐚̆ 𝐩𝐞 𝟐𝟑 𝐢𝐚𝐧𝐮𝐚𝐫𝐢𝐞 𝟐𝟎𝟐𝟓.

––––––-

Evenimentul face parte din programul ”35 ani de libertate”, organizat de Primăria Municipiului Timișoara.
